Folketing
2003-05-13

Rent principielt mener jeg godt, at man kan diskutere børn, uden at man har børn, ligesom man kan diskutere mange andre emner, uden at man selv er personligt berørt af dem. Rent faktisk har jeg børn. Jeg har også et barn, der går i børnehave, så jeg kender godt den virkelighed, der er i børnehaver. Der er allerede i dag mange børnehaver, der har indført frivillige ordninger med mad. Det er klart, at der er forskel fra kvarter til kvarter, der er forskel fra børnehave til børnehave, og der er de steder, hvor man ikke har madordninger, forskelle fra madpakke til madpakke. Det, der er behov for, er at få god mad til alle børn, men det er ikke det, regeringen og Dansk Folkeparti gennemfører. Det, man gennemfører, er en ordning, der åbner op for, at nogle børn i børnehaverne kan få og nogle ikke kan få, og at der, hvor de rige bor, kan man lave de her ordninger og have god brug for det. Men det er ikke dem, der har allermest brug for at få den gode mad, man hjælper med det her forslag.